
ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 303 (1) 

Ανακαθορισμός ορισμένων παροχών του ΤΕΒΕ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγρ. 1 εδάφιο Β και της παραγρ. 
2 του άρθρου 17 του Ν. 1027/80 «περί τροποποιήσεως 
και συμπληρώσεως της περί ΤΕΒΕ νομοθεσίας και άλλων 
τινών διατάξεων» (ΦΕΚ 49/26.2.1980 τ.Α ). 

2. Τις διατάξεις του άρθρου 23 παραγρ. 1 εδαφ. στ’ του 
Ν. 1558/85 «Κυβέρνηση και Κυβερνητικά Όργανα» 
(137Α) και του άρθρου 5 παραγρ. 2 του Π.Δ. 437/85 «Κα¬ 
θορισμός και ανακατανομή των αρμοδιοτήτων των Υπουρ¬ 
γείων» (157Α). 

3. Τις διατάξεις του άρθρου 15 παραγρ. 5 του Π.Δ. 213/ 
1992 «Οργανισμός της Γενικής Γραμματείας Κοινωνικών 
Ασφαλίσεων του Υπουργείου Υγείας, Πρόνοιας και Κοινω¬ 
νικών Ασφαλίσεων» (102Α). 


4. Την 2024/26.10.93 κοινή απόφαση του Πρωθυπουρ¬ 
γού και του Υπουργού Υγείας, Πρόνοιας και Κοινωνικών 
Ασφαλίσεων» (ΦΕΚ 833/93 τ.Β ). 

5. Τις διατάξεις του άρθρου 30 παρ. 2 του Ν. 1027/80 
(ΦΕΚ 49Α), όπως ισχύουν μετά την αντικατάστασή τους 
με το άρθρο 7 του Ν. 1275/82 (ΦΕΚ 100Α) και μετά την 
προσθήκη του άρθρου 43 του Ν. 1469/84 (ΦΕΚ 11 ΙΑ), 
που αναφέρονται στην αναδρομικότητα των Διοικητικών 
Πράξεων αυξήσεων των συντάξεων. 

6. Την 249 γνώμη του Διοικητικού Συμβουλίου του 
ΤΕΒΕ που διατυπώθηκε στη 278/17.5.1994 συνεδρίασή 
του. 

7. Τη γνώμη του Συμβουλίου Κοινωνικής Ασφάλειας 
που διατυπώθηκε κατά την 41 η/29.6.1994 συνεδρίαση 
της ΚΖ περιόδου. 

8. Τις διατάξεις του άρθρου 27 του Ν. 2081 /92 (Α 154) 
σχετικά με τον έλεγχο των δαπανών που προκαλούν οι Κα¬ 
νονιστικές Διοικητικές Πράξεις που προστέθηκε ως άρ¬ 
θρο 29α στις διατάξεις του Ν. 1558/85 (Α 137), βάσει των 
οποίων γίνεται γνωστό ότι από το Π.Δ/γμα αυτό δεν προ- 
καλείται δαπάνη σε βάρος του Κρατικού Προϋπολογισμού 
αλλά σε βάρος του προϋπολογισμού του ΤΕΒΕ ύψος 
220.000.000 δρχ. για το τρέχον οικονομικό έτος. 

Η δαπάνη αυτή θα καλυφθεί από τις πιστώσεις των Κ.Α. 
0611, 0614, 0615, 0618, 0636, 0638 του προϋπολογι¬ 
σμού 1994 του Κλάδου Σύνταξης του ΤΕΒΕ συνολικού 
ύψους 127.150.000.000 δρχ. 

9. Την 474/1994 γνωμοδότηση του Γ Τμήματος διακο¬ 
πών της 24ης/8/94 του Συμβουλίου της Επικράτειας μετά 
από πρόταση του Υφυπουργού Υγείας, Πρόνοιας και Κοι¬ 
νωνικών Ασφαλίσεων, αποφασίζουμε: 

Αρθρο 1 

Στο τέλος της παρ. 1 του άρθρου 3 του Π.Δ. 83/79 
(ΦΕΚ 16Α) μετά το εδάφιο γ που προστέθηκε με το άρθρο 
2 του Π.Δ. 377/79 (ΦΕΚ 116Α) και μετά το εδάφιο που 
προστέθηκε με το άρθρο 2 του Π.Δ. 21/85 (ΦΕΚ 9Α) και 
το οποίο αριθμείται σε εδάφιο δ με το διάταγμα αυτό, προ¬ 
στίθεται εδάφιο υπό στοιχείον ε, έχον ως εξής: 

«ε. Το ποσό της κατά τα ανωτέρω εδάφια α, β και γ υπο¬ 
λογισμένης σύνταξης των συνταξιούχων των οποίων η 

σύνταξη αρχίζει από 1.1.1994 και εφεξής, προσαυξάνεται 
κατά ποσοστό 4,79887%». 

Η ισχύς Διατάγματος αυτού αρχίζει από 1.1.1994. 
Στον Υφυπουργό Υγείας, Πρόνοιας και Κοινωνικών 
Ασφαλίσεων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 21 Σεπτεμβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

ΦΟΙΒΟΣ ΙΩΑΝΝΙΔΗΣ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 304 (2) 

Ιδρυση Τμήματος Κοινωνικής Διοίκησης στο Δημοκρίτειο 
Πανεπιστήμιο Θράκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 6 παρ. 6, 24 παρ. 2 και 50 παρ. 6 του Ν. 
1268/82 «Για τη δομή και λειτουργία των Α.Ε.Ι.» (Α87), 
όπως το πρώτο τούτο άρθρο συμπληρώθηκε με το άρθρο 
48 παρ. 1 εδάφια α, β και δ του Ν. 1404/83 «Δομή και λει¬ 
τουργία των Α.Ε.Ι.» (Α 173). 

β) Του άρθρου 70 παρ. 12 και 79 παρ. 6 εδαφ. ιδ του Ν. 

1566/85 «Δομή και λειτουργία της πρωτοβάθμιας και δευ¬ 
τεροβάθμιας εκπαίδευσης και άλλες διατάξεις» (Α 167). 

γ) Του άρθρου 29Α του Ν. 1558/85, όπως αυτό προστέ¬ 
θηκε με το άρθρο 27 του Ν. 2081/92 (Α 154). 

2. Τη γνώμη της Συγκλήτου του Δημοκριτείου Πανεπι¬ 
στημίου Θράκης (συνεδρίαση 439/13.2.1992). 

3. Τη γνώμη του Συμβουλίου Ανωτάτης Παιδείας (συνε¬ 
δρίαση 14/6 -8.2.1989) καθώς επίσης και το έγγραφο του 
Υπουργείου Εθνικής Παιδείας και θρησκευμάτων Β1/ 
152/26.2.1992 με το οποίο ζητήθηκε να διατυπώσει εκ 
νέου τη γνώμη του το Συμβούλιο Ανωτάτης Παιδείας και 
ότι έχει παρέλθει άπρακτη η προθεσμία που ορίζουν οι 
διατάξεις του άρθρου 50 παρ. 3 του Ν. 1268/1982. 

4. Το έγγραφο της Διεύθυνσης Οικονομικών Υποθέ¬ 
σεων των ΥΠΕΠΘ αρίθμ. ΙΒ/2323/31.3.1994 με το οποίο 
εκτιμάται ότι η δαπάνη που προκαλείται από τις διατάξεις 
του παρόντος σχεδίου θα ανέλθει στο ποσό των 
168.000.000 δρχ. ετησίως και θα καλυφθεί από τον 
προϋπολογισμό του ΥΠΕΠΘ (φορέας 19.310, ΚΑΕ 0211). 

Για το 1994 δεν πρόκειται να προκληθεί καμία δαπάνη 
γιατί δεν προβλέπεται πλήρωση θέσεων προσωπικού. Για 
το 1995 προβλέπεται να προκληθεί δαπάνη ύψους 
51.000.000 από την πλήρωση 7 θέσεων ΔΕΠ και το επί¬ 
δομα της θέσης Προϊσταμένου Γραμματείας. 

Για το 1996 το ποσό αυτό θα προσαυξηθεί κατά 
34.000.000 από την πλήρωση 3 θέσεων ΔΕΠ, 3 θέσεων 
ΕΕΠ, 2 θέσεων ΕΔΤΠ. ΜΕ κατηγορίας και την αποζημί¬ 
ωση του Προέδρου του Τμήματος. Από το 1997 και εφε- 


ξής ή πλήρωση των υπολοίπων θέσεων θα γίνει με την δια¬ 
δικασία του άρθρου 1 παρ. 6 (β) του Ν. 2188/1994 (Α - 18). 
Για την σίτιση, στέγαση συγράμματα και περίθαλψη οι δα¬ 
πάνες που θα προκληθούν θα προσδιοριστούν με την από¬ 
φαση καθορισμού εισακτέων στο Τμήμα και θα καλυ¬ 
φθούν από τον προϋπολογισμό του ΥΠΕΠΘ (Φορέας 120 
ΚΑΕ 0813, 1123, 2421, 2422). 

5. Την 327/1994 γνωμοδότηση του Συμβουλίου της 
Επικράτειας με πρόταση του Υπουργικού Συμβουλίου, 
αποφασίζουμε: 

Άρθρο 1 
Ίδρυση 

1. Ιδρύεται στο Δημοκρίτειο Πανεπιστήμιο Θράκης ανε¬ 
ξάρτητο τμήμα Κοινωνικής Διοίκησης με έδρα την πόλη 
της Κομοτηνής. 

2. Η έναρξη λειτουργίας και η εισαγωγή των πρώτων 
φοιτητών ορίζεται από το ακαδημαϊκό έτος για το οποίο 
καθορίζεται για πρώτη φορά αριθμός εισακτέων. 

3. Το τμήμα μέχρι την αυτοδύναμη λειτουργία του διέ- 
πεται ως προς την οργάνωση, τη διοίκηση, τη λειτουργία, 
τον κανονισμό σπουδών και το προσωπικό από τις διατά¬ 
ξεις του παρόντος προεδρικού διατάγματος και συμπλη¬ 
ρωματικά από τις διατάξεις της ισχύουσας πανεπιστημια¬ 
κής νομοθεσίας. 

Άρθρο 2 
Αποστολή 

Το τμήμα Κοινωνικής Διοίκησης έχεις ως αποστολή: 
α) Να καλλιεργεί και να προάγει την επιστήμη της κοινω¬ 
νικής διοίκησης, της κοινωνικής πολιτικής και της κοινωνι- 
κής εργασίας, με την ακαδημαϊκή και την εφαρμοσμένη 
διδασκαλία και έρευνα. 

β) Να παρέχει στους πτυχιούχους τους τα απαραίτητα 
εφόδια που θα εξασφαλίσουν την άρτια κατάρτισή τους 
για την επιστημονική και επαγγελματική τους σταδιοδρο¬ 
μία. 

γ) Να συμβάλει στην εμπέδωση του αισθήματος κοινω¬ 
νικής αλληλεγγύης και στη βελτίωση του επιπέδου των 
παρεχομένων κοινωνικών υπηρεσιών. 

δ) Να καταρτίζει στελέχη διοίκησης και προγραμματι¬ 
σμού με προσανατολισμό την κοινωνική διοίκηση και την 
κοινωνική εργασία, ικανά να σχεδιάσουν προγράμματα 
κοινωνικής πολιτικής. 

Άρθρο 3 

Εισαγωγή φοιτητών - Τίτλοι - 
Διάρκεια Σπουδών 

1. Ο αριθμός των κατ’ έτος εισακτέων στο Τμήμα Κοι¬ 
νωνικής Διοίκησης και τα του τρόπου εισαγωγής σ’ αυτό 
ορίζονται κατά τις περί εισαγωγής σπουδαστών στην Τρι¬ 
τοβάθμια Εκπαίδευση, κείμενες διατάξεις. 

2. Το ενιαίο πτυχίο του Τμήματος Κοινωνικής Διοίκησης 
προσδιορίζεται από τις κατευθύνσεις: 

α) Κοινωνικής Διοίκησης και Πολιτικής και β) Κοινωνικής 
Εργασίας. 




3. Το εξάμηνο έναρξης των κατευθύνσεων καθορίζεται 
με το πρόγραμμα σπουδών. Η επιλογή της κατεύθυνσης 
από τους φοιτητές γίνεται με δήλωσή τους στη γραμμα¬ 
τεία του τμήματος. Για όσους δεν υποβάλλουν δήλωση 
προτίμησης μέσα στην προθεσμία που ορίζεται από το 
Τμήμα, αποφασίζει η Γενική Συνέλευση. 

4. Η ελάχιστη διάρκεια φοίτησης για τη λήψη του πτυ¬ 
χίου, ορίζεται σε οκτώ (8) εξάμηνα. 

Αρθρο 4 

Επαγγελματική Κατοχύρωση Πτυχιούχων 

Οι πτυχιούχοι του Τμήματος Κοινωνικής Διοίκησης 
έχουν την δυνατότητα επαγγελματικής κατοχύρωσης στις 
εξής δραστηριότητες: 

α) Διοίκηση κοινωνικών υπηρεσιών στους τομείς της ερ¬ 
γασίας, των κοινωνικών ασφαλίσεων, της κοινωνικής πρό¬ 
νοιας, της υγείας, της παιδείας, της κατοικίας, της δικαιο¬ 
σύνης, της κοινωνικής εργασίας, της προστασίας του πε¬ 
ριβάλλοντος. 

β) Κατάρτιση και εφαρμογή ειδικών προγραμμάτων κοι¬ 
νωνικής πολιτικής, ιδίως σε θέματα προστασίας του παι¬ 
διού, του εφήβου και των υπερηλίκων σε εξειδικευμένους 
φορείς του δημοσίου ή ιδιωτικού τομέα. 

γ) Εκπαίδευση κοινωνικών λειτουργών και όλων των εκ- 
παιδευομένων στην κοινωνική εργασία. 

δ) Κοινωνικός σχεδιασμός στα πλαίσια της κοινωνικής 
πολιτικής του κράτους, των Ν.Π.Δ.Δ., των Ο.Τ.Α., που 
αφορούν ομάδες ή κοινότητες. 

ε) Προληπτική και θεραπευτική εργασία σε χώρους 
όπως Κέντρα Ψυχικής Υγιεινής κ.λπ. 

Άρθρο 5 

Πρακτική άσκηση των φοιτητών 

Για την πρακτική άσκηση των φοιτητών του τμήματος 
Κοινωνικής Διοίκησης χρησιμοποιούνται σχολεία, ιδρύ¬ 
ματα, κέντρα ψυχικής υγείας και υπηρεσίες του δημόσιου 
τομέα, που ορίζονται με απόφαση του Υπουργού Εθνικής 
Παιδείας και θρησκευμάτων και του τυχόν συναρμοδίου 
Υπουργού, μετά από γνώμη της Γενικής Συνέλευσης του 
τμήματος. 

Άρθρο 6 
Ίδρυση θέσεων 

Στο τμήμα Κοινωνικής Διοίκησης ιδρύονται 15 θέσεις 
Διδακτικού Ερευνητικού Προσωπικού (ΔΕΠ), 10 θέσεις 
Ειδικού Εκπαιδευτικού Προσωπικού (ΕΕΠ) και 20 θέσεις 
Ειδικού Διοικητικού - Τεχνικού Προσωπικού (ΕΔΤΠ), από 
τις οποίες 6ΑΤ, 8ΑΡ και 6ΜΕ. 

Άρθρο 7 

Αυτοδύναμη λειτουργία του τμήματος 

1. Για την αυτοδύναμη λειτουργία του τμήματος απαι¬ 
τείται ο διορισμός επτά (7) μελών Διδακτικού Ερευνητικού 
Προσωπικού εκ των οποίων τέσσερα (4) τουλάχιστον στις 
βαθμίδες του καθηγητή ή του αναπληρωτή καθηγητή και η 


εγγραφή φοιτητών. 

2. Μέσα σε ένα μήνα από την ολοκλήρωση των προϋπο¬ 
θέσεων της προηγούμενης παραγράφου κινείται από τον 
Πρύτανη του Δημοκριτείου Πανεπιστημίου Θράκης η δια¬ 
δικασία εκλογής Προέδρου του τμήματος και συγκρότη- 
σης της Γενικής Συνέλευσης του Τμήματος. 

3. Η σύσταση των τομένων του τμήματος γίνεται μετά 
την αυτοδύναμη λειτουργία του Τμήματος με την διαδικα¬ 
σία του άρθρου 6 παρ. 4εδ (ε) του Ν. 1268/82, όπως το 
άρθρο αυτό ισχύει. 

Άρθρο 8 

Διαδικασία πλήρωσης των πρώτων θέσεων Δ.Ε.Π. 

1. Μέχρι την αυτοδύναμη λειτουργία του τμήματος, 
σύμφωνα με το προηγούμενο άρθρο η προκήρυξη των θέ¬ 
σεων ΔΕΠ γίνεται με τη διαδικασία του άρθρου 6 του Ν. 
2083/1992, όπως ήδη ισχύει. 

2. Η εκλογή των επτά (7) πρώτων μελών ΔΕΠ του τμή¬ 
ματος γίνεται από ειδικά ενδεκαμελή εκλεκτορικά σώ¬ 
ματα τα οποία συγκροτούνται με πράξη του Πρύτανη 
ύστερα από γνώμη της Συγκλήτου. 

Στο τμήμα μπορεί να συγκροτούνται περισσότερα από 
ένα ειδικά σώματα εκλεκτόρων με αρμοδιότητες διακε¬ 
κριμένες είτε κατά γνωστικά αντικείμενα είτε και ανάλογα 
με τη βαθμίδα στην οποία ανήκει η προκηρυσσόμενη 
θέση. Για τη συγκρότηση κάθε εκλεκτορικού σώματος 
εφαρμόζονται αναλόγως οι διατάξεις του άρθρου 6 παρ. Δ 
εδάφιο 2 του νόμου 2083/1992 όπως μετονομάστηκε με 
το άρθρο 1 του Ν. 2188/94. Κατά τα λοιπά για την πλή¬ 
ρωση των θέσεων ΔΕΠ εφαρμόζονται οι σχετικές διατά¬ 
ξεις του Ν. 2083/1992. 

Άρθρο 9 

Γραμματεία Τμήματος 

Στο Τμήμα Κοινωνικής Διοίκησης συνιστάται Γραμμα¬ 
τεία, η οποία παρέχει διοικητική και γραμματειακή υπο¬ 
στήριξη στο εν γένει εκπαιδευτικό και ερευνητικό έργο 
του τμήματος. Η γραμματεία οργανώνεται και λειτουργεί 
σε επίπεδο τμήματος κατά την έννοια του άρθρου 36 παρ. 

1 του Ν. 2190/1994 (Α 28). 

Άρθρο 10 

Μεταβατικές Διατάξεις 

1. Μέχρι την αυτοδύναμη λειτουργία του Τμήματος η 
Σύγκλητος του Δημοκριτείου Πανεπιστημίου Θράκης συ¬ 
γκροτεί με απόφασή της προσωρινή γενική συνέλευση 
από μέλη του ΔΕΠ. Με την απόφαση ορίζεται ταυτόχρονα 
ένα εκ των μελών της, ως προεδρεύων. Η προσωρινή γε¬ 
νική συνέλευση έχει τις αρμοδιότητες της γενικής συνέ¬ 
λευσης τμήματος, εκτός αυτών που ανατίθενται με το πα¬ 
ρόν διάταγμα σε άλλα όργανα ή ρυθμίζονται κατά τρόπο 
διαφορετικό. 

2. Το πρόγραμμα σπουδών του τμήματος μέχρι την αυ¬ 
τοδύναμη λειτουργία του ορίζεται με πράξη του Πρύτανη, 
μετά από γνώμη της προσωρινής γενικής συνέλευσης και 
απόφασης της Συγκλήτου. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


3. Μέχρι την αυτοδύναμη λειτουργία του τμήματος είναι 
δυνατή με πράξη του Πρύτανη, ύστερα από εισήγηση της 
προσωρινής γενικής συνέλευσης του τμήματος και από¬ 
φαση της Συγκλήτου η πρόσληψη επισκεπτών καθηγη¬ 
τών, εντεταλμένων επίκουρων καθηγητών, ειδικών επι¬ 
στημόνων ή επιστημόνων του άρθρου 5 του Π.Δ. 407/ 
1980 με εξάμηνη ή ετήσια σύμβαση, για την κάλυψη εκ¬ 
παιδευτικών αναγκών του τμήματος. Γία τη διαδικασία 
πρόσληψης εφαρμόζονται αναλόγως οι σχετικές κατά πε¬ 
ρίπτωση οικείες διατάξεις. 

4. Η προκήρυξη και πλήρωση θέσεων ΕΕΠ και ΕΔΤΠ μέ¬ 
χρι την αυτοδύναμη λειτουργία του τμήματος γίνεται από 
το Πρυτανικό Συμβούλιο σύμφωνα με τη διαδικασία που 
καθορίζεται από τις οικείες διατάξεις για κάθε κατηγο¬ 
ρία. 

Στον Υπουργό Εθνικής Παιδείας και θρησκευμάτων, 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 21 Σεπτεμβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Ο ΠΡΟΕΔΡΟΣ 

ΑΝΔΡΕΑΣ Γ. ΠΑΠΑΝΔΡΕΟΥ 

ΤΑ ΜΕΛΗ 

ΑΝΑΣΤΑΣΙΟΣ ΠΕΠΟΝΗΣ, ΚΟΣΤΑΣ ΣΚΑΝΔΑΛ1ΔΗΣ. ΠΑΝΝΟΣ ΠΑΠΑΝΤΟΝΙΟΥ, ΑΛΕ¬ 
ΞΑΝΔΡΟΣ ΠΑΠΑΔΟΠΟΥΛΟΣ, ΓΕΩΡΓΙΟΣ ΜΩΡΑΐΤΗΣ, ΙΩΑΝΝΗΣ ΣΚΟΥΛΛΡΙΚΗΣ, 
ΔΗΜΗΤΡΙΟΣ ΚΡΕΜΑΣΤΙΝΟΣ, ΓΕΩΡΓΙΟΣ ΚΟΥΒΕΛΑΚΗΣ, ΓΕΩΡΓΙΟΣ ΠΑΠΑΝ¬ 
ΔΡΕΟΥ, ΑΘΑΝΑΣΙΟΣ ΜΙΚΡΟΥΤΣΙΚΟΣ, ΔΙΟΝΥΣΙΟΣ ΛΙΒΑΝΟΣ. ΓΕΩΡΓΙΟΣ ΚΑΤΣΙ- 
ΦΑΡΑΣ, ΣΤΥΛΙΑΝΟΣ - ΑΓΓΕΛΟΣ ΠΑΠΑΘΕΜΕΛΗΣ, ΚΩΝΣΤΑΝΤΙΝΟΣ ΛΑΛΙΩΤΗΣ, 
ΚΩΝΣΤΑΝΤΙΝΟΣ ΣΗΜΙΤΗΣ, ΘΑΝΑΣΗΣ ΤΣΟΥΡΑΣ, ΕΥΑΓΓΕΛΟΣ ΒΕΝΙΖΕΛΟΣ, ΓΕ¬ 
ΩΡΓΙΟΣ ΔΑΣΚΑΛΑΚΗΣ, ΓΕΩΡΓΙΟΣ ΡΩΜΑΙΟΣ, ΚΩΝΣΤΑΝΤΙΝΟΣ ΓΕΙΤΟΝΑΣ, ΧΡΗ¬ 
ΣΤΟΣ ΡΟΚΟΦΥΛΛΟΣ, ΦΙΛΙΠΠΟΣ ΠΕΤΣΑΛΝΙΚΟΣ. 

- Ψ - 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 305 (3) 

Ίδρυση, οργάνωση και λειτουργία Τμήματος Φιλολογίας 
στο Πανεπιστήμιο Πατρών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις 

α) των άρθρων 6 παρ. 6, 24 παρ. 2 και 50 παρ. 6 του Ν. 

1268/82 «Για τη δομή και λειτουργία των ΑΕΙ» (Α 87) όπως 
το τελευταίο τούτο άρθρο συμπληρώθηκε με το άρθρο 48 
παρ. 1 του Ν. 1404/83 «Δομή και λειτουργία των ΤΕΙ» (Α 
173). 

β) των άρθρων 70 παρ. 12 και 79 παρ. 6 εδ. (ιδ) του Ν. 

1566/85 «Δομή και λειτουργία της πρωτοβάθμιας και δευ¬ 
τεροβάθμιας εκπαίδευσης και άλλες διατάξεις» (Α 167) 
και 

γ) του άρθρου 29Α του Ν. 1588/85, όπως αυτό προστέ¬ 
θηκε με το άρθρο 27 του Ν. 2081/92 (Α 154). 

2. Τη γνώμη της Συγκλήτου του Πανεπιστημίου Πατρών 


(συνεδρίαση 193/3.11.1993). 

3. Το έγγραφο του Υπουργείου Εθνικής Παιδείας και 
θρησκευμάτων Β1 /655α/16.12.1993, με το οποίο ζητή¬ 
θηκε να διατυπώσει τη γνώμη του το Συμβούλιο Ανώτατης 
Παιδείας και ότι έχει παρέλθει άπρακτη η προθεσμία που 
ορίζουν οι διατάξεις του άρθρου 50 παρ. 3 του Ν. 1268/ 
82. 

4. Από τις διατάξεις του διατάγματος αυτού προκαλού- 
νται σε βάρος του κρατικού προϋπολογισμού οι εξής δα¬ 
πάνες: 

α) Από την πλήρωση των θέσεων δαπάνη ύψους 
88.157.000 δρχ. περίπου η οποία θα καλυφθεί από τον 
προϋπολογισμό του ΥΠΕΠΘ (Φορέας 120 ΚΑΕ 5214). Η 
πλήρωση των θέσεων θα γίνει σταδιακά μέσα στην επό¬ 
μενη πενταετία με τη διαδικασία του άρθρου 1 παρ. 6 (β) 
του Ν. 2188/1994 (Α 18). 

β) Για τη σίτιση, στέγαση, συγγράμματα, λειτουργικά 
έξοδα και περίθαλψη, δαπάνη της οποίας το ύψος θα 
προσδιοριστεί με την απόφαση καθορισμού εισακτέων 
στο τμήμα και θα καλυφθεί από τον προϋπολογισμό του 
ΥΠ.Ε.Π.Θ. (Φορέας 120 ΚΑΕ 0813, 1123, 2421, 2422 
και 2425). 

Γ ια το έτος 1994 δεν προκαλείται δαπάνη γιατί δεν πρό¬ 
κειται να λειτουργήσει το Τμήμα ούτε και πρόκειται να γί¬ 
νει πλήρωση των θέσεων. 

5. Την 328/1994 γνωμοδότηση του Συμβουλίου της 
Επικράτειας, με πρόταση του Υπουργικού Συμβουλίου, 
αποφασίζουμε: 

Αρθρο 1 
Ίδρυση 

1. Ιδρύεται στο Πανεπιστήμιο Πατρών Τμήμα Φιλολο¬ 
γίας, το οποίο εντάσσεται στη Σχολή Ανθρωπιστικών και 
Κοινωνικών Επιστημών. 

2. Η έναρξη λειτουργίας του Τμήματος ορίζεται από το 
ακαδαμαϊκό έτος για το οποίο καθορίζεται για πρώτη φορά 
αριθμός εισακτέων. 

3. Το Τμήμα μέχρι την αυτοδύναμη λειτουργία του, διέ- 
πεται ως προς την οργάνωση, τη διοίκηση, τη λειτουργία, 
τον κανονισμό και το προσωπικό από τις διατάξεις του πα¬ 
ρόντος διατάγματος και συμπληρωματικά από τις διατά¬ 
ξεις της ισχύουσας πανεπιστημιακής νομοθεσίας. 

Αρθρο 2 
Αποστολή 

Το Τμήμα έχει ως αποστολή: 
α) Να καλλιεργεί και να παράγει τη σπουδή: αα) της αρ¬ 
χαίας Ελληνικής Γλώσσας και γραμματείας 
ββ) της νέας ελληνικής γλώσσας και γραμματείας και 
ΥΥ) της συγκριτικής φιλολογίας με την ακαδημαϊκή και 
εφαρμοσμένη διδασκαλία, έρευνα και αναζήτηση. 

β) Να παρέχει στους πτυχιούχος του την θεωρητική και 
πρακτική κατάρτιση για την επιστημονική και επαγγελμα¬ 
τική τους σταδιοδρομία και εξέλιξη. 

γ) Να συμβάλλει στην ανάπτυξη του πολιτιστικού επιπέ¬ 
δου της ευρύτερης περιοχής, αναλαμβάνοντας πρωτο¬ 
βουλίες προς αυτή την κατεύθυνση. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

Αρθρο 3 

Εισαγωγή φοιτητών - Τίτλοι - Διάρκεια Σπουδών 

1. Ο ορισμός των κατ’ έτος εισακτέων στο Τμήμα Φιλο¬ 
λογίας και τα του τρόπου εισαγωγής σ’ αυτό ορίζονται 
κατά τις περί εισαγωγής σπουδαστών στην Τριτοβάθμια 
Εκπαίδευση, κείμενες διατάξεις. 

2. Το Τμήμα χορηγεί ενιαίο πτυχίο. 

3. Ο ελάχιστος αριθμός εξαμήνων φοίτησης που απαι¬ 
τούνται για τη λήψη του πτυχίου ορίζεται σε οκτώ (8). 

Αρθρο 4 

. Πρακτική άσκηση των φοιτητών , 

Για την πρακτική άσκηση των φοιτητών του Τμήματος 
Φιλολογίας, χρησιμοποιούνται δημόσιοι και ιδιωτικοί φο¬ 
ρείς, οι οποίοι ορίζονται με αποφάσεις του Υπουργού 
Εθνικής Παιδείας και θρησκ/των και του καθ’ ύλην συναρ- 
μόδιου Υπουργού, μετά από γνώμη της Γενικής, Συνέλευ¬ 
σης του Τμήματος. 

Αρθρο 5 
Ίδρυση θέσεων 

1. Στο τμήμα Φιλολογίας, ιδρύονται είκοσι (20) θέσεις 
Διδακτικού Ερευνητικού Προσωπικού (Δ.Ε.Π.) και επτά (7) 
θέσεις Ειδικού Διοικητικού - Τεχνικού Προσωπικού 
(Ε.Δ.Τ.Π.) από τις οποίες δύο (2) ΑΡ κατηγορίας και πέντε 
(5) ΜΕ κατηγορίας. 

2. Οι θέσεις (Ε.Δ.Τ.Π.) διέπονται από τις διατάξεις του 
Π.Δ. 484/1984 (Α 173). 

Αρθρο 6 

Αυτοδύναμη λειτουργία 

1. Για την αυτοδύναμη λειτουργία του Τ μήματος απαι¬ 
τείται ο διορισμός επτά (7) μελών Διδακτικού Ερευνητικού 
Προσωπικού εκ των οποίων τέσσερα (4) τουλάχιστον στις 
βαθμίδες του καθηγητή ή του αναπληρωτή καθηγητή και η 
εγγραφή φοιτητών. 

2. Μέσα σε ένα μήνα από την ολοκλήρωση των προϋπο¬ 
θέσεων της προηγούμενης παραγράφου κινείται από τον 
Πρύτανη του Πανεπιστημίου Πατρών η διαδικασία εκλο¬ 
γής προέδρου του Τ μήματος και συγκρότησης της γενικής 
συνέλευσης του Τμήματος. 

3. Η σύσταση των τομέων του Τ μήματος γίνεται μετά 
την αυτοδύναμη λειτουργία του Τ μήματος με τη διαδικα¬ 
σία που ορίζουν οι διατάξεις του άρθρου 6 παρ. 4 εδ. (ε) 
του Ν. 1268/1982 όπως το άρθρο αυτό ισχύει. 

Αρθρο 7 

Διαδικασία πλήρωσης των πρώτων θέσεων ΔΕΠ 

1. Μέχρι την αυτοδύναμη λειτουργία του Τμήματος, 
σύμφωνα με το προηγούμενο άρθρο, η προκήρυξη των θέ¬ 
σεων ΔΕΠ γίνεται με τη διαδικασία του άρθρου 6 του Ν. 
2083/1992, όπως ήδη ισχύει. 

2. Η εκλογή των επτά (7) πρώτων μελών ΔΕΠ του Τμή¬ 
ματος μέχρι την αυτοδύναμη λειτουργία του γίνεται από 
ειδικά ενδεκαμελή εκλεκτορικά σώματα που συγκροτού¬ 


νται με πράξη του Πρύτανη, ύστερα από γνώμη της Συ¬ 
γκλήτου. 

Στο Τμήμα μπορεί να συγκροτούνται περισσότερα από 
ένα ειδικά εκλεκτορικά σώματα με αρμοδιότητες διακε¬ 
κριμένες είτε κατά γνωστικά αντικείμενα, είτε και ανά¬ 
λογα με τη βαθμίδα στην οποία ανήκει η προκηρυσσόμενη 
θέση. Για τη συγκρότηση κάθε εκλεκτορικού σώματος 
εφαρμόζονται αναλόγως οι διατάξεις του άρθρου 6Δ παρ. 
2 του Ν. 2083/92, όπως μετονομάστηκε με το άρθρο 1 
του Ν. 2188/1994 (Α 18). 

2. Χρέη Γραμματέα του ειδικού σώματος των εκλεκτό¬ 
ρων αοκεί μόνιμος διοικητικός υπάλληλος, ο οποίος ορίζε¬ 
ται μαζί με τον αναπληρωτή του από τον Πρύτανη του 
ιδρύματος. 

4. Κατά τα λοιπά για την πλήρωση των θέσεων ΔΕΠ 
εφαρμόζονται οι σχετικές διατάξεις του Ν. 2083/1992 
όπως ισχύουν. 

Αρθρο 8 

Γραμματεία Τμήματος 

Στο Τμήμα Φιλολογίας συνιστάται Γραμματεία, η οποία 
παρέχει διοικητική και γραμματειακή υποστήριξη για κάθε 
θέμα που ανήκει στο Τμήμα. Η Γραμματεία οργανώνεται 
και λειτουργεί σε επίπεδο Τμήματος κατά την έννοια του 
άρθρου 36 παρ. 1 του Ν. 2190/1994 (Α28). 

Αρθρο 9 

Μεταβατικές διατάξεις 

1. Μέχρι την αυτοδύναμη λειτουργία του Τμήματος, η 
Σύγκλητος του Πανεπιστημίου Πατρών συγκροτεί με από¬ 
φασή της προσωρινή γενική συνέλευση από μέλη ΔΕΠ του 
Πανεπιστημίου Πατρών. Με την απόφαση ορίζεται ταυτό¬ 
χρονα ένας εκ των μελών της ως Προεδρεύων. 

Η προσωρινή γενική συνέλευση έχει τις αρμοδιότητες 
της γενικής συνέλευσης Τ μήματος, εκτός αυτών που ανα¬ 
τίθεται με το παρόν διάταγμα σε άλλα όργανα ή ρυθμίζο¬ 
νται κατά τρόπο διαφορετικό. 

2. Το πρόγραμμα σπουδών του Τμήματος μέχρι την αυ¬ 
τοδύναμη λειτουργία του ορίζεται με πράξη του Πρύτανη 
μετά από γνώμη της προσωρινής γενικής συνέλευσης και 
απόφαση της Συγκλήτου. 

3. Μέχρι την αυτοδύναμη λειτουργία του Τ μήματος είναι 
δυνατή με πράξη του Πρύτανη, ύστερα από εισήγηση της 
προσωρινής γενικής συνέλευσης του Τ μήματος και από¬ 
φαση της Συγκλήτου, η πρόσληψη επισκεπτών καθηγη¬ 
τών, εντεταλμένων επίκουρων καθηγητών, ειδικών επι¬ 
στημόνων ή επιστημόνων με τα προβλεπόμενα από το άρ¬ 
θρο 5 του Π.Δ. 407/1980 προσόντα, με εξάμηνη ή ετήσια 
σύμβαση, για την κάλυψη εκπαιδευτικών αναγκών του 
Τμήματος. Για τη διαδικασία πρόσληψης εφαρμόζονται 
αναλόγως οι σχετικές κατά περίπτωση οικείες διατά¬ 
ξεις. 

4. Η προκήρυξη και πλήρωση θέσεων ΕΔΙΠ μέχρι την 
αυτοδύναμη λειτουργία του Τ μήματος γίνεται από το Πρυ- 
τανικό Συμβούλιο, σύμφωνα με τη διαδικασία που καθορί¬ 
ζεται από τις οικείες διατάξεις. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 21 Σεπτεμβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Ο ΠΡΟΕΔΡΟΣ 

ΑΝΑΡΕΑΣ Γ. ΠΑΠΑΝΔΡΕΟΥ 

ΤΑ ΜΕΛΗ 

ΑΝΑΣΤΑΣΙΟΣ ΠΕΠΟΝΗΣ, ΚΟΣΤΑΣ ΣΚΑΝΔΑΛΙΔΗΣ, ΓΙΑΝΝΟΣ ΠΑΠΑΝΤΩΝΙΟΥ, ΑΛΕ¬ 
ΞΑΝΔΡΟΣ ΠΑΠΑΔΟΠΟΥΛΟΣ, ΓΕΩΡΓΙΟΣ ΜΩΡ ΑΪΤΗΣ, ΙΩΑΝΝΗΣ ΣΚΟΥΛΑΡΙΚΗΣ, 
ΔΗΜΗΤΡΙΟΣ ΚΡΕΜΑΣΤΙΝΟΣ, ΓΕΩΡΓΙΟΣ ΚΟΥΒΕΛΑΚΗΣ, ΓΕΩΡΓΙΟΣ ΠΑΠΑΝ¬ 
ΔΡΕΟΥ, ΑΘΑΝΑΣΙΟΣ ΜΙΚΡΟΥΤΣΙΚΟΣ, ΔΙΟΝΥΣΙΟΣ ΛΙΒΑΝΟΣ, ΣΤΥΛΙΑΝΟΣ - ΑΓ¬ 
ΓΕΛΟΣ ΠΑΠΑΘΕΜΕΛΗΣ, ΚΩΝΣΤΑΝΤΙΝΟΣ ΛΑΛΙΩΤΗΣ, ΚΩΝΣΤΑΝΤΙΝΟΣ ΣΗΜΙ¬ 
ΤΗΣ, ΘΑΝΑΣΗΣ ΤΣΟΥΡΑΣ, ΕΥΑΓΓΕΛΟΣ ΒΕΝΙΖΕΛΟΣ, ΓΕΩΡΓΙΟΣ ΔΑΣΚΑΛΑ- 
ΚΗΣ, ΓΕΩΡΓΙΟΣ ΡΩΜΑΙΟΣ, ΚΩΝΣΤΑΝΤΙΝΟΣ ΓΕΙΤΟΝΑΣ, ΧΡΗΣΤΟΣ ΡΟΚΟΦΥΛ- 
ΛΟΣ, ΦΙΛΙΠΠΟΣ ΠΕΤΣΑΛΝΙΚΟΣ. 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 306 (4) 

Ίδρυση και λειτουργία Κέντρου Τεχνολογικής Έρευνας 
(ΚΤΕ) Δυτικής Μακεδονίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11, παρ. 2 και 3 και του άρ¬ 
θρου 12παρ. 1 του Ν. 1771/1988 «Τροποποίηση και συ¬ 
μπλήρωση του συστήματος εισαγωγής σπουδαστών στην 
Τριτοβάθμια Εκπαίδευση και άλλες διατάξεις» (71 Α'). 

2. Το άρθρο 25 παρ. 1 εδάφ. β, δ', ε' και στ' του Ν. 
1514/1985 «Ανάπτυξη της επιστημονικής και τεχνολογι¬ 
κής έρευνας» (13 Α’). 

3. Τη γνώμη του Τεχνολογικού Εκπαιδευτικού Ιδρύμα¬ 
τος (ΤΕΙ) Κοζάνης (πρακτικό αριθ. 4/4.2.1992) για την 
ίδρυση Κέντρου Τεχνολογικής Έρευνας (ΚΤΕ) Δυτικής 
Μακεδονίας συνδεδεμένου με το ΤΕΙ Κοζάνης. 

4. Τη γνώμη του Συμβουλίου Τεχνολογικής Εκπαίδευ¬ 
σης (ΣΤΕ) (αριθ, πρακτ. 13/11.1.1994). 

5. Τη γνώμη του Ινστιτούτου Τεχνολογικής Εκπαίδευ¬ 
σης (ΙΤΕ) (αριθ. πρακτ. 20/1.6.89 και 15/1.7.1994). 

6. Το γεγονός ότι από τις διατάξεις αυτού του διατάγμα¬ 
τος προκαλείται δαπάνη σε βάρος του κρατικού προϋπο¬ 
λογισμού ύψους 15.000.000 δρχ. περίπου για το τρέχον 
οικονομικό έτος και 20.000.000 δρχ. περίπου για καθένα 
από τα επόμενα οικονομικά έτη. Για την ανωτέρω δαπάνη 
έχει εγγράφει πίστωση στον κρατικό προϋπολογισμό, 
στον ειδικό φορέα Φ19-500 «ΤΕΙ» κει με τον ΚΑΕ 2489. 

7. Τις αριθ. 228/1994 και 361/1994 γνωμοδοτήσεις 


του Συμβουλίου της Επικράτειας, μετά από πρόταση του 
Υπουργού Εθνικής Παιδείας και θρησκευμάτων, αποφα¬ 
σίζουμε: 

Άρθρο 1 

1. Ιδρύεται Κέντρο Τεχνολογικής Έρευνας (ΚΤΕ) Δυτι¬ 
κής Μακεδονίας με έδρα την Κοζάνη, συνδεδεμένο με το 
ΤΕΙ Κοζάνης και στο οποίο υπάγονται οι ακόλουθοι Ερευ¬ 
νητικοί Τομείς, Τεχνολογίας (ΕΤΕ): 

α) Ερευνητικός Τομέας Τεχνολογίας Προηγμένης Βιο¬ 
μηχανικής Παραγωγής, με έδρα την Κοζάνη. 

β) Ερευνητικός Τομέας Τεχνολογίας Νέων Υλικών, με 
έδρα την Κοζάνη. 

γ) Ερευνητικός Τομέας Επεξεργασίας Πληροφορίας, με 
έδρα την Κοζάνη. 

δ) Ερευνητικός Τομέας Ελέγχου και Προστασίας Περι¬ 
βάλλοντος, με έδρα την Κοζάνη. 

ε) Ερευνητικός Τομέας Τεχνολογίας Λιγνίτη, με έδρα 
την Πτολεμαΐδα. 

στ) Ερευνητικός Τομέας Τεχνολογίας Γούνας και Δέρ¬ 
ματος με έδρα την Καστοριά. 

ζ) Ερευνητικός Τομέας Τεχνολογίας Ξύλου, με έδρα τα 
Γ ρεβενά. 

η) Ερευνητικός Τομέας Τεχνολογίας Γεωργίας - Κτηνο¬ 
τροφίας, με έδρα την Φλώρινα. 

2. Το ΚΤΕ Δυτικής Μακεδονίας είναι νομικό πρόσωπο 
ιδιωτικού δικαίου (ΝΠΙΔ) και αυτοδιοικείται στα πλαίσια 
των άρθρων 11 και 12 παραγρ. 1 του Ν. 1771/1988, της 
κείμενης νομοθεσίας και του Εσωτερικού Κανονισμού 
του. 

3. Σκοπός του ΚΤΕ Δυτικής Μακεδονίας είναι η προα¬ 
γωγή της τεχνολογικής έρευνας, η εφαρμογή των επιστη¬ 
μονικών και τεχνολογικών πορισμάτων για την επίλυση συ¬ 
γκεκριμένων προβλημάτων της παραγωγικής διαδικασίας, 
της κοινωνικής και οικονομικής ανάπτυξης της περιφέ¬ 
ρειας της Δυτικής Μακεδονίας, η βελτίωση των μεθόδων 
και παραγωγικών διαδικασιών με τις οποίες εξυπηρετού¬ 
νται ανάγκες της περιφέρειας αυτής και κατ’ επέκταση 
της χώρας, η ανάπτυξη εφαρμογών και προϊόντων, η πα¬ 
ροχή υπηρεσιών, καθώς και η υποστήριξη βιομηχανικών - 
βιοτεχνικών μονάδων. 

4. Γ ια την επίτευξη των πιο πάνω σκοπών το ΚΤΕ Δυτι¬ 
κής Μακεδονίας: 

α) Διατηρεί αμφίδρομη σχέση με τις παραγωγικές μονά¬ 
δες της περιοχής του και τους οργανωμένους κλάδους της 
οικονομίας της περιφέρειάς του. 

β) Συνεργάζεται με το ΤΕΙ Κοζάνης, με το οποίο είναι 
συνδεδεμένο και προωθεί την ανάπτυξη σχέσεων με άλλα 
Ιδρύματα, Κέντρα Ερευνών, Ακαδημαϊκά Ερευνητικά Ιν¬ 
στιτούτα κ.λπ. της χώρας ή του εξωτερικού και με Υπουρ¬ 
γεία ή άλλους φορείς του δημόσιου η ιδιωτικού τομέα. 

γ) Εκπονεί μελέτες και εκτελεί συγκεκριμένα τεχνολο¬ 
γικά προγράμματα κατά παραγγελία τρίτων ή σε συνεργα¬ 
σία με τρίτους ή άλλα προγράμματα που εμπίπτουν στους 
σκοπούς του. 

δ) Επιμελείται την οργάνωση και τη χρηματοδότηση 
ερευνητικών τεχνολογικών προγραμμάτων στην Ελλάδα 

και στο εξωτερικό, δημοσιεύσεων, εκδόσεων, σεμιναρίων 
και συνεδρίων. 

ε) Παράγει τεχνολογικά προϊόντα και παρέχει υπηρεσίες 
σχετικές με τα ερευνητικά - τεχνολογικά του ενδιαφέρο¬ 
ντα. 

στ) Αναπτύσσει οποιαδήποτε άλλη δραστηριότητα συ¬ 
ναφή με τους σκοπούς του. 

ζ) Προωθεί τη μεταφορά προηγμένης τεχνολογίας και 
τεχνογνωσίας. 

Αρθρο 2 

1. Το ΚΤΕ Δυτικής Μακεδονίας εποπτεύεται από τον 
Υπουργό Εθνικής Παιδείας και θρησκευμάτων. 

2. Η εποπτεία του ΚΤΕ από τον Υπουργό Εθνικής Παι¬ 
δείας και θρησκευμάτων περιλαμβάνει οικονομικό και 
διαχειριστικό έλεγχο καθώς και διοικητικό έλεγχο σχετικά 
με την νομιμότητα των πράξεων και ενεργειών των οργά¬ 
νων διοίκησης αυτού. 

3. Μέσα στους δύο (2) πρώτους μήνες κάθε έτους γίνε¬ 
ται ο ετήσιος τακτικός έλεγχος της οικονομικής διαχείρι¬ 
σης του ΚΤΕ, όπως ειδικότερα ορίζεται στο άρθρο 9 του 
παρόντος. Οι δαπάνες ελέγχου βαρύνουν το ΚΤΕ. 

Αρθρο 3 

1. Το Κέντρο διευθύνεται από τον Διευθυντή, που διορί¬ 
ζεται με απόφαση του Υπουργού Εθνικής Παιδείας και 
θρησκευμάτων από πίνακα με ονόματα τριών (3) υποψη¬ 
φίων, τον οποίο υποβάλλει στον Υπουργό το Συμβούλιο 
του ΤΕΙ Κοζάνης εντός 20 ημερών από την ημερομηνία 
που η θέση του Διευθυντή μένει κενή. Αν η προθεσμία πα- 
ρέλθει άπρακτη ο Υπουργός διορίζει ελευθέρως τον Διευ¬ 
θυντή. 

Για τον διορισμό του πρώτου Διευθυντή ως «ημερομηνία 
που η θέση του Διευθυντή μένει κενή», κατά τα ανωτέρω, 
νοείται η ημερομηνία δημοσίευσης του παρόντος διατάγ¬ 
ματος στην Εφημερίδα της Κυβερνήσεως. 

2. Η θητεία του Διευθυντή είναι τριετής και μπορεί να 
ανανεώνεται. 

3. Ο Διευθυντής είναι καθηγητής του ΤΕΙ Κοζάνης με 
αξιόλογο ερευνητικό έργο σε έναν ή περισσότερους από 
τους τομείς δραστηριότητας του ΚΤΕ ή/και εμπειρία στη 
διοίκηση της έρευνας. 

4. Στα καθήκοντα και στις αρμοδιότητες του Διευθυντή 
εκτός των όσων αναφέρονται σε άλλες διατάξεις του πα¬ 
ρόντος διατάγματος ή ανατίθενται σ’ αυτόν από τον Εσω¬ 
τερικό Κανονισμό του ΚΤΕ, περιλαμβάνονται ιδιαίτερα και 
τα ακόλουθα: 

α) Εποπτεύει το ΚΤΕ και διευθύνει όλες τις υπηρεσίες 
του. 

β) Προεδρεύει και εισηγείται στις συνεδριάσεις του Επι¬ 
στημονικού Γνωμοδοτικού Συμβουλίου (ΕΓΣ). 

γ) Φροντίζει για την εκτέλεση των αποφάσεων του ΕΓΣ. 

δ) Εκπροσωπεί το ΚΤΕ στα δικαστήρια και στις, με 
τους τρίτους, κάθε μορφής σχέσεις του. 

ε) Ασκεί όλες τις άλλες αρμοδιότητες σχετικά με τη 
διοίκηση του ΚΤΕ που δεν ανατίθενται σε άλλο όργανο 
από το παρόν διάταγμα ή από τον εσωτερικό κανονισμό 
του ΚΤΕ. 


5. Εκτός από τα διοικητικά του καθήκοντα ο Διευθυντής 
μπορεί να έχει και ενεργό ερευνητική δραστηριότητα. 

6. α) Με απόφαση του Υπουργού Εθνικής Παιδείας και 
θρησκευμάτων, μετά από πρόταση του Διευθυντή, διορί¬ 
ζεται και Αναπληρωτής Διευθυντής του ΚΤΕ ο οποίος: 

ι) Αναπληρώνει τον Διευθυντή σε περίπτωση απουσίας 
ή κωλύματός του. 

ιι) Ασκεί άλλες αρμοδιότητες που του αναθέτει ο Διευ¬ 
θυντής για την υποβοήθηση του διοικητικού έργου του. 

β) Ως αναπληρωτής Διευθυντής επιλέγεται ένα από τα 
μέλη του ΕΓΣ του ΚΤΕ. 

γ) Η διάρκεια της θητείας του Αναπληρωτή Διευθυντή 
είναι ετήσια και μπορεί να ανανεώνεται. Ο πρώτος Ανα¬ 
πληρωτής Διευθυντής διορίζεται εντός 60 ημερών από 
την συγκρότηση του πρώτου ΕΓΣ του ΚΤΕ. 

Άρθρο 4 

1. Στο ΚΤΕ'λειτουργεί Επιστημονικό Γνωμοδοτικό Συμ¬ 
βούλιο (ΕΓΣ) το οποίο αποτελείται από τον Διευθυντή του 
ΚΤΕ, από τους Προϊσταμένους των Ερευνητικών Τομέων 
Τεχνολογίας και από έναν ερευνητή - εκπρόσωπο από το 
Επιστημονικό Προσωπικό (ΕΠ) του ΤΕΙ Κοζάνης. 

2. Το Επιστημονικό Γνωμοδοτικό Συμβούλιο έχει τις πα¬ 
ρακάτω αρμοδιότητες. 

α) Καταρτίζει, ανά διετία, το ερευνητικό και αναπτυ¬ 
ξιακό πρόγραμμα του ΚΤΕ, το οποίο υποβάλει στον 
Υπουργό Εθνικής Παιδείας και θρησκευμάτων για 
έγκριση. 

β) Αποτιμά το ετήσιο ερευνητικό έργο του ΚΤΕ και υπο¬ 
βάλλει σχετική έκθεση στον Υπουργό Εθνικής Παιδείας 
και θρησκευμάτων. 

γ) Εγκρίνει τον προϋπολογισμό, τον απολογισμό και τον 
ισολογισμό του ΚΤΕ. 

δ) Καταρτίζει τον εσωτερικό κανονισμό λειτουργίας του 
ΚΤΕ και τον υποβάλλει για έγκριση στον Υπουργό Εθνικής 
Παιδείας και θρησκευμάτων. 

ε) Έχει την οικονομική διαχείριση του ΚΤΕ και αποφασί¬ 
ζει περί διορισμού προσωπικού με σύμβαση εργασίας ιδι¬ 
ωτικού δικαίου ορισμένου χρόνου. 

3. Η θητεία των μελών του Επιστημονικού Γνωμοδοτι- 
κού Συμβουλίου είναι τριετής και μπορεί να ανανεώνε¬ 
ται. 

4. Σε κάθε Τομέα προΐσταται μέλος του ερευνητικού 
προσωπικού του Τομέα, κατηγορίας Κυρίου Ερευνητή ή 
Επίκουρου Ερευνητή. 

5. Ο Προϊστάμενος κάθε τομέα διορίζεται με απόφαση 
του Διευθυντή του ΚΤΕ, ύστερα από πρόταση του συμ¬ 
βουλίου του ΤΕΙ. 

6. Τα καθήκοντα του Προϊσταμένου κάθε τομέα είναι 
ανάλογα με αυτά του διευθυντή του ΚΤΕ, όσον αφορά την 
λειτουργία του τομέα και αναλύονται ειδικότερα στον 
εσωτερικό κανονισμό. 

Αρθρο 5 

Το Προσωπικό του Κέντρου Τεχνολογικής Έρευνας 
διακρίνεται σε ερευνητικό, τεχνικό και διοικητικό - βοη¬ 
θητικό. 

Α. Ερευνητικό προσωπικό. 

α) Το ερευνητικό προσωπικό είναι εξειδικευμένο σε ένα 
ή περισσότερους τομείς δραστηριότητας του ΚΤΕ και 
εντάσσεται στις άαρακάτω κατηγορίες: 

ι) Κύριου Ερευνητή: για την οποία απαιτείται ο ερευνη¬ 
τής να έχει ακαδημαϊκά προσόντα αντίστοιχα με αυτά του 
καθηγητή ΤΕΙ, συγγραφικό και τεχνολογικό έργο σε πε¬ 
ριοχές δραστηριότητας του ΚΤΕ και εμπειρία στην αυτο¬ 
δύναμη ανάπτυξη και υλοποίηση χρηματοδοτουμένων 
ερευνητικών έργων. 

ιι) Επίκουρου Ερευνητή: για την οποία απαιτείται ο 
ερευνητής να έχει ακαδημαϊκά προσόντα αντίστοιχα με 
αυτά του επίκουρου καθηγητή ΤΕΙ και επιπλέον να έχει τε¬ 
κμηριωμένη ικανότητα εκτέλεσης ερευνητικού ή και τε¬ 
χνολογικού έργου. 

ιιι) Συνεργάτη Ερευνητή: για την οποία απαιτείται ο 
ερευνητής να είναι πτυχιούχος ΑΕΙ ή ΤΕΙ τη χώρας ή του 
εξωτερικού, με τεκμηριωμένη ικανότητα για υπεύθυνη 
εκτέλεση μίας φάσης ή ενός τμήματος ερευνητικού έρ¬ 
γου. 

ιν) Επισκέπτη Ερευνητή: που αντιστοιχεί σε μία από τις 
παραπάνωω κατηγορίες ερευνητικού προσωπικού με τα 
αντίστοιχα προσόντα. Ο επισκέπτης ερευνητής μπορεί να 
είναι και αλλοδαπός. Η πρόσληψη και η σχέση εργασίας 
του Επισκέπτη Ερευνητή καθορίζονται κατά περίπτωση 
με απόφαση του ΕΓΣ και σύμφωνα με τις κείμενες διατά¬ 
ξεις. 

β) Η πρόσληψη του ερευνητικού προσωπικού των κατη¬ 
γοριών ι, ιι, ιιι γίνεται με σύμβαση ιδιωτικού δικαίου ορισμέ¬ 
νου χρόνου διάρκειας μέχρι τριών (3) ετών ύστερα από 
κρίση του ΕΓΣ, με δυνατότητα ανανέωσης, χωρίς προκή¬ 
ρυξη, μέχρι δύο (2) ακόμη έτη. 

γ) Η προκήρυξη για την πλήρωση των θέσεων ερευνητι¬ 
κού προσωπικού, στην οποία ορίζονται οι βαθμίδες των 
προς πλήρωση θέσεων, η διάρκεια της σύμβασης εργα¬ 
σίας και οποιοδήποτε άλλο απαραίτητο στοιχείο, γίνεται 
με απόφαση του ΕΓΣ, ύστερα από πρόταση του Προϊστα¬ 
μένου του αντίστοιχου Ερευνητικού Τομέα Τεχνολογίας 
και δημοσιεύεται δύο τουλάχιστον φορές σε δύο ημερή¬ 
σιες εφημερίδες της Αθήνας, μία της Θεσσαλονίκης και 
σε μία εφημερίδα της έδρας του ΚΤΕ. 

δ) Μέχρι να συγκροτηθεί το ΕΓΣ η πρόσληψη μπορεί να 
γίνει με απόφαση του Διευθυντή ύστερα από γνώμη του 
Συμβουλίου του ΤΕΙ Κοζάνης, χωρίς προκήρυξη, με σύμ¬ 
βαση μέχρι δύο ετών. 

ε) Μέλη ΕΠ των ΤΕΙ και ΔΕΠ των ΑΕΙ μπορούν μετά από 
αίτησή τους να ενταχθούν στα μέλη του ερευνητικού προ¬ 
σωπικού του ΚΤΕ σύμφωνα με τις διατάξεις του άρθρου 
11 παράγραφοι 4 και 5 του Ν. 1771/1988. 

στ) Σε πρώτη εφαρμογή και μέχρι να συγκροτηθεί το 
ΕΓΣ, μέλη ΕΠ του ΤΕΙ Κοζάνης μπορούν να ενταχθούν με¬ 
ρικώς ή ολικώς στα μέλη του ερευνητικού προσωπικού του 


ΚΤΕ μετά από γνώμη του Συμβουλίου του ΤΕΙ Κοζάνης και 
απόφαση του Διευθυντή του ΚΤΕ. 

ζ) Γ ία τα μέλη του ΕΠ των ΤΕΙ και ΔΕΠ των ΑΕΙ που συμ¬ 
μετέχουν σε ερευνητικά προγράμματα του Κέντρου ισχύ¬ 
ουν οι διατάξεις της παρ. 6 του άρθρου 2 του Ν. 2188/ 
1994 (18 Α'). 

Β. Τεχνικό και διοικητικό - βοηθητικό προσωπικό. 

α) Για την εκτέλεση ειδικών επιστημονικών και τεχνικών 
εργασιών υποδομής και λειτουργίας του ΚΤΕ, την υποστή¬ 
ριξη της έρευνας και την στελέχωση διοικητικών και οικο¬ 
νομικών υπηρεσιών μπορεί ύστερα από προκήρυξη που 
δημοσιεύεται στις εφημερίδες της έδρα του ΚΤΕ και από¬ 
φαση του ΕΓΣ να προσλαμβάνεται το απαραίτητο τεχνικό, 
διοικητικό και βοηθητικό προσωπικό με σύμβαση εργα¬ 
σίας ιδιωτικού δικαίου ορισμένου χρόνου, που δεν μπορεί 
να μετατραπεί σε σύμβαση αορίστου χρόνου. Στη σύμ¬ 
βαση ορίζονται και οι καταβάλλόμενες μηνιαίες αποδοχές, 
το ύψος των οποίων καθορίζεται κατά περίπτωση από το 
ΕΓΣ ύστερα από εισήγηση του Διευθυντή του ΚΤΕ. 

β) Γ ια το τεχνικό και διοικητικό - βοηθητικό προσωπικό 
του ΚΤΕ και σε ότι αφορά υποχρεώσεις, δικαιώματα, πει¬ 
θαρχικό δίκαιο, λύση σύμβασης εργασίας και εν γένει θέ¬ 
ματα που το αφορούν εφαρμόζονται οι οικείες διατάξεις 
του εσωτερικού κανονισμού. 

Άρθρο 6 

1. Για τις αποδοχές του ερευνητικού προσωπικού του 
ΚΤΕ ισχύουν οι διατάξεις των παρ. 1 και 5 του άρθρου 18 
του Ν. 1514/1985. Η αντιστοιχεία των κατηγοριών του 
ερευνητικού προσωπικού του παρόντος διατάγματος, ως 
προς τις βαθμίδες του ερευνητικού προσωπικού του άρ¬ 
θρου 15 του Ν. 1514/1985 για τον υπολογισμό των απο¬ 
δοχών είναι η εξής: Η κατηγορία του Κύριου Ερευνητή 
αντιστοιχεί προς την βαθμίδα Β' (Κύριου Ερευνητή), η κα¬ 
τηγορία Επίκουρου Ερευνητή αντιστοιχεί προς την βαθ¬ 
μίδα Γ' (Εντεταλμένου Ερευνητή) και η κατηγορία Συνερ¬ 
γάτη Ερευνητή προς την βαθμίδα Δ' (Δόκιμου Ερευ¬ 
νητή). 

2. Οι αποδοχές του Διευθυντή και του Αναπληρωτή 
Διευθυντή του ΚΤΕ είναι οι αποδοχές του Κύριου Ερευ¬ 
νητή προσαυξανόμενες κατά 30% και 15% αντίστοιχα. 

3. Οι αποδοχές των Προϊσταμένων των Ερευνητικών 
Τομέων Τεχνολογίας είναι οι αποδοχές της κατηγορίας 
ερευνητικού προσωπικού που κατέχουν, προσαυξανόμε¬ 
νες κατά 10%. 

Άρθρο 7 

1. Οι πόροι του ΚΤΕ Δυτ. Μακεδονίας προέρχονται από: 
α) Επιχορηγήσεις από τον τακτικό προϋπολογισμό και 
τον προϋπολογισμό Δημοσίων Επενδύσεων του Υπουρ¬ 
γείου Εθνικής Παιδείας και θρησκευμάτων (ΥΠΕΠΘ) για 
την αρχική ή κατά περίπτωση κάλυψη εξόδων λειτουργίας 
του και των δαπανών μόνιμης υποδομής σε εγκαταστά¬ 
σεις και εξοπλισμό. 

β) Επιχορηγήσεις από το Υπουργείο Βιομηχανίας, Ενέρ¬ 
γειας και Τεχνολογίας ή και άλλα Υπουργεία με τους 
όρους, τις προϋποθέσεις και τις διαδικασίες που προβλέ- 

πονται στις εκάστοτε ισχύουσες διατάξεις. 

γ) Έσοδα από την εκτέλεση ερευνητικών έργων για λο¬ 
γαριασμό τρίτων (δημοσίων υπηρεσιών, διεθνών και μη 
οργανισμών, ΝΠΙΔ, ιδιωτών κ.λπ.), τη διάθεση τεχνολογι¬ 
κών προϊόντων, την παροχή εξειδικευμένων υπηρεσιών 
καθώς και τυχόν συμμετοχή σε επιχειρήσεις του άρθρου 
3, παρ. 5 του Ν. 1514/1985. 

δ) Ειδικές προσφορές και χρηματοδοτήσεις από δημό¬ 
σιες επιχειρήσεις, άλλους φορείς, ιδιωτικές επιχειρήσεις 
ή ιδιώτες, Ταμεία της Ευρωπαϊκής Ένωσης, άλλους Διε¬ 
θνείς Οργανισμούς κ.λπ. 

ε) Έσοδα από την εκμετάλλευση διπλωμάτων ευρεσιτε¬ 
χνίας και γενικά αμοιβές από την εκμετάλλευση πνευματι¬ 
κής ιδιοκτησίας, τεχνογνωσίας, σημάτων, συμβουλών 
κ.λπ. 

στ) Εισπράξεις από την εκμετάλλευση της περιουσίας 
του, στις οποίες περιλαμβάνονται και οι εισπράξεις από 
εκδόσεις, καθώς και από την παραχώρηση της χρήσης 
εξοπλισμού και αιθουσών συνεδρίων. 

ζ) Δωρεές, κληρονομιές, κληροδοσίες και άλλες παρο¬ 
χές τρίτων. 

η) Επιχορηγήσεις από άλλες πηγές. 

θ) Κάθε είδους δάνεια. 

2. Το ΚΤΕ απαλλάσσεται από την καταβολή δασμών, 
φόρων και τελών οποιοσδήποτε φύσης για τα εισαγόμενα 
από αυτό ερευνητικά όργανα, εξαρτήματά τους ή άλλα 
υλικά εξοπλισμού που είναι αναγκαία για την εκπλήρωση 
του προορισμού του, κατά το άρθρο 23 παρ. 4 του Ν. 
1514/1985. 

Αρθρο 8 

1. Τα έσοδα του ΚΤΕ, από οποιαδήποτε πηγή και αν 
προέρχονται, κατατίθενται σε ιδιαίτερο λογαριασμό Τρα- 
πέζης. Η ανάληψη, διάθεση ή πραγματοποίηση οποιοσδή¬ 
ποτε δαπάνης από το λογαριασμό αυτό γίνεται με ειδική 
έγγραφη εντολή του Διευθυντή του ΚΤΕ ή του αναπλη¬ 
ρωτή του σύμφωνα με τον εγκεκριμένο προϋπολογισμό. 

2. Οι προμήθειες αναλώσιμων ή μη υλικών, οργάνων, 
μηχανημάτων, επίπλων και σκευών, εργαστηριακού εξο¬ 
πλισμού και βιβλίβν ή η δωρεάν παραχώρηση στο ΤΕΙ Κο¬ 
ζάνης τέτοιων ειδών όταν δεν είναι πλέον απαραίτητα στο 
ΚΤΕ καθώς επίσης οι μισθώσεις ακινήτων, μεταφορικών 
μέσων και εργαστηριακού ή μηχανικού εξοπλισμού και η 
εκτέλεση εργασιών που είναι αναγκαίες για την εκτέλεση 
των ερευνητικών προγραμμάτων, πραγματοποιούνται με 
απόφαση του Διευθυντή ύστερα από εισήγηση του ΕΓΣ. 
Για τα παραπάνω και για είδη μέχρι του ποσού των 
5.000.000 δρχ. δεν απαιτείται υποχρεωτικά και εισήγηση 
του ΕΓΣ εκτός αν πρόκειται για δωρεά στο ΤΕΙ Κοζάνης, 
οπότε χρειάζεται πάντοτε εισήγηση του ΕΓΣ. 

Αρθρο 9 

1.0 οικονομικός και διαχειριστικός έλεγχος του ΚΤΕ γί¬ 
νεται από δύο ορκωτούς λογιστές που ορίζονται με από¬ 
φαση του ΕΓΣ από πίνακα δέκα ορκωτών λογιστών, που 
καταρτίζεται από το Διοικητικό Συμβούλιο του Σώματος 
των Ορκωτών Λογιστών μετά από αίτηση του Διευθυντή 


του ΚΤΕ. Ο τακτικός έλεγχος της οικονομικής διαχείρισης 
του ΚΤΕ γίνεται κάθε χρόνο και οι δαπάνες του ελέγχου 
βαρύνουν το ΚΤΕ. 

2. Ο έλεγχος των δαπανών ενεργείται με βάση τα πρω¬ 
τότυπα δικαιολογητικά, δηλαδή τα σχετικά τιμολόγια και 
αποδείξεις των προμηθευτών ή τα δελτία παροχής υπηρε¬ 
σιών. 

3. Το διαχειριστικό έτος του ΚΤΕ συμπίπτει με το ημε¬ 
ρολογιακό έτος. Το πρώτο διαχειριστικό έτος αρχίζει την 
ημέρα της δημοσίευσης του παρόντος στην Εφημερίδα 
της Κυβερνήσεως. 

4. Οι Ορκωτοί Λογιστές που ασκούν τον τακτικό έλεγχο 
της οικονομικής διαχείρισης του ΚΤΕ υποβάλλουν μέχρι 
το τέλος του Ιουνίου κάθε έτους έκθεση για τη διαχείριση 
και τον απολογισμό του διαχειριστικού έτους που έληξε. 
Οι εκθέσεις υποβάλλονται στον Υπουργό Εθνικής Παι¬ 
δείας και θρησκευμάτων, στο ΕΓΣ του ΚΤΕ, στον Διευθυ¬ 
ντή του ΚΤΕ, στο Συμβούλιο του ΤΕΙ Κοζάνης καθώς και 
σε όλους τους φορείς που επιχορήγησαν με οποιοδήποτε 
τρόπο το ΚΤΕ, κατά το ελεγχόμενο χρονικό διάστημα. 

5. Ο Υπουργός Εθνικής Παιδείας και θρησκευμάτων 
μπορεί να ζητήσει οποτεδήποτε έκτακτο έλεγχο της οικο¬ 
νομικής διαχείρισης του ΚΤΕ. 


Άρθρο 10 

Η εσωτερική διάρθρωση, τα θέματα του προσωπικού και 
κάθε άλλη λεπτομέρεια λειτουργίας του ΚΤΕ που δεν κα¬ 
λύπτεται από τις διατάξεις του παρόντος Διατάγματος κα¬ 
θορίζονται από τον εσωτερικό κανονισμό του ΚΤΕ, ο 
οποίος εκδίδεται με απόφαση του Υπουργού Εθνικής Παι¬ 
δείας και θρησκευμάτων μετά από απόφαση του Επιστη¬ 
μονικού Γνωμοδοτικού Συμβουλίου του ΚΤΕ. Αν παρέλθει 
άπρακτη η προθεσμία που τάσσει ο Υπουργός για την υπο¬ 
βολή πρότασης, ο εσωτερικός κανονισμός εκδίδεται και 
χωρίς την πρόταση αυτή. 

Άρθρο 11 

Σε περίπτωση διάλυσης του ΚΤΕ, η εκκαθάριση εκτε- 
λείται από το ΥΠΕΠΘ σύμφωνα με τις ισχύουσες διατά¬ 
ξεις, ύστερα από απόφαση του Υπουργού Εθνικής Παι¬ 
δείας και θρησκευμάτων. Η περιουσία του Νομικού Προ¬ 
σώπου περιέρχεται, με ίδια απόφαση, στο ΤΕΙ Κοζάνης, 
με το οποίο είναι συνδεδεμένο το ΚΤΕ και σε φορείς του 
δημοσίου. 

Άρθρο 12 

Η ισχύς αυτού του Διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Εθνικής Παιδείας και θρησκευμάτων, 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 21 Σεπτεμβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ Α. ΠΑΠΑΝΔΡΕΟΥ 

- ♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 307 (5) 

Τροποποίηση του υπ’ αρ. 26/4.2.91 Π.Δ. «Περί σύστασης 

Γ ενικών Διευθύνσεων στη Γ ενική Γ ραμματεία Αθλητι¬ 
σμού». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 36 παρ. 1 και 15 του Ν. 2190/1994 «Σύ¬ 
σταση ανεξάρτητης αρχής κ.λπ.» (ΦΕΚ 28Α). 

β. Του άρθρου 24 παρ. 5 του Ν. 1558/1985 σε συνδυα¬ 
σμό με το δεύτερο εδάφιο της παρ. 6 του άρθρου 6 του Ν. 
2026/1992. 

γ. Του άρθρου 27 του Ν. 2081/1992 (ΦΕΚ 154Α ). 

2. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του προϋπο¬ 
λογισμού της Γ ενικής Γ ραμματείας Αθλητισμού. 

3. Την αρ. 54567/22.10.1993 κοινή απόφαση του Πρω¬ 
θυπουργού και του Υπουργού Πολιτισμού «Ανάθεση αρ¬ 
μοδιοτήτων στον Υφυπουργό Γεώργιο ΛΙανη» (ΦΕΚ 830/ 
Β/22.10.1993). 

4. Την αρ. 340/1994 γνωμάτευση του Συμβουλίου της 
Επικράτειας μετά από πρόταση των Υπουργών Προεδρίας 
της Κυβέρνησης και Οικονομικών και του Υφυπουργού 
Πολιτισμού, αποφασίζουμε: 


Άρθρο μόνο 

Τροποποιείται το άρθρο 1 παρ. 2 του Π.Δ. 26/4.2.91 
(ΦΕΚ 9/Α/4.2.91). 

«2. Στις Γ ενικές Διευθύνσεις της προηγούμενης παρα¬ 
γράφου προΐστανται: 

α) Στη Γ ενική Διεύθυνση Αθλητισμού, μόνιμος υπάλλη¬ 
λος του Κλάδου ΠΕ Διοικητικού της Γ ενικής Γ ραμματείας 
Αθλητισμού και 

β) Στη Γενική Διεύθυνση Υποστήριξης Αθλητισμού, μό¬ 
νιμος υπάλληλος του Κλάδου ΠΕ Τεχνικών της Γενικής 
Γ ραμματείας Αθλητισμού». 

Στον Υφυπουργό Πολιτισμού αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 21 Σεπτεμβρίου 1994 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΩΝ 

ΑΝΑΣΤΑΣΙΟΣ ΠΕΠΟΝΗΣ ΑΛΕΞ. ΠΑΠΑΔΟΠΟΥΛΟΣ 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

ΓΙΩΡΓΟΣ ΛΙΑΝΗΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στα αριθμ. 260 και 261/94 Π.Δ/τα τα οποία δημοσιεύ- 
θηκαν στο ΦΕΚ 143/τ.Α’/31.8.94 γίνονται οι εξής διορ¬ 
θώσεις: 

1. Στο Π.Δ. 260 και στη σελίδα 2 στη σειρά με αύξοντα 
αριθμό 10 αντί του εσφαλμένου 17 στο σωστό 174 (αριθ- 
μητικώς). 

2. Στο Π.Δ. 261 και στη σελίδα 3 στη σειρά με αύξοντα 
αριθμό 23 αντί του εσφαλμένου «του κλάδου ΤΕ1, Μηχα¬ 
νολόγων κατά μία (1)»στο σωστό «του κλάδου ΤΕ1 Μηχα¬ 
νολόγων, κατά δύο (2)». 

(Από το ΥΠΕΠΘ) 

ΕΘΝΙΚΟ ΤΥΠΟ ΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕΙ.ΕΧ 
ΡΑΧ 


Καποδιστρίου 34 
104 32 

22.3211 ΥΡΕΤ 6Π 
5234312 


Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από β.ΟΟ' έως 13.00' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

■ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

■Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 

Τιμές κατά τεύχος της Ε ΦΗΜΕΡΙΔΑΣ ΤΗ Σ ΚΥΒΕΡΝΗΣΕΩΣ: 

Κάθετεύχος μέχρι 8 σελίδες δρχ. 100. Από 9 σελίδες μέχρι 16δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔ ΡΟΜΕΣ 

Κωδικός αριθ . κατάθεσης στο Δημόσιο Ταμείο 2531 ! Κωδικός αριθ. κατάθεσης στο Δημόσιο Ταμείο 3512 


Κωδικός αριθ. κατάθεσης στο Δημόσιο Ταμείο 2531 
Η ετήσια συνδρομή είναι: 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) 

Γ ια 

το Τεύχος Α' 

Δρχ. 

15.000 

Δρχ. 

750 

β) 

» 

» 

» 



» 

30.000 

» 

1.500 

Υ) 

» 

» 

» 

Γ' 


» 

10.000 

» 

500 

δ) 

» 

» 

» 

Δ' 


» 

30.000 

» 

1.500 

ε) 

» 

» 

» 

Αναπτυξιακών Πράξεων 

» 

20.000 

» 

1.000 

στ) 

» 

» 

» 

ΙΜ.Π 

.Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5 .000' 

» 

250 

η) 

» 

» 

» 

Δελτ. Εμπ.& Βιομ. Ιδ. 

» 

ιο.οοο! 

» 

500 

θ) 

» 

» 

» 

Αν. 

Ειδικού Δικαστηρίου 

» 

3.000; 

» 

150 

ι) 

» 

» 

» 

Α.Ε 

. & Ε.Π.Ε. 

» 

200.000 ί 

» 

10 000 

ια) 

Για 

όλα 

τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





